Document ID: 32008R0620

ΚΑΝΟΝΙΣΜΌΣ (ΕΚ) αριθ. 620/2008 ΤΗΣ ΕΠΙΤΡΟΠΉΣ
της 27ης Ιουνίου 2008
σχετικά με τη διόρθωση του κανονισμού (ΕΚ) αριθ. 386/2008 για τον καθορισμό των επιστροφών κατά την εξαγωγή γάλακτος και γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 31 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 386/2008 της Επιτροπής (2) καθόρισε τις επιστροφές κατά την εξαγωγή γάλακτος και γαλακτοκομικών προϊόντων.
(2)
Πρέπει να ληφθούν υπόψη οι τροποποιήσεις της ονοματολογίας των γεωργικών προϊόντων για τις επιστροφές κατά την εξαγωγή που αφορούν το γάλα και τα γαλακτοκομικά προϊόντα οι οποίες έχουν εισαχθεί με τον κανονισμό (ΕΚ) αριθ. 1499/2007 της Επιτροπής, της 18ης Δεκεμβρίου 2007, σχετικά με τη δημοσίευση, για το έτος 2008, της ονοματολογίας των γεωργικών προϊόντων για τις επιστροφές κατά την εξαγωγή, που καθορίστηκε με τον κανονισμό (ΕΟΚ) αριθ. 3846/87 (3). Συνεπώς, το παράρτημα του κανονισμού (ΕΚ) αριθ. 386/2008 πρέπει να διορθωθεί αναλόγως. Για λόγους σαφήνειας, οι διορθώσεις αυτές πρέπει να εφαρμοστούν από την ημερομηνία έναρξης ισχύος του κανονισμού (ΕΚ) αριθ. 386/2008,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΚ) αριθ. 386/2008, το παράρτημα αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 386/2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 2008.

Labels: 3
17